stanford-oval/wikipedia huggingface dataset:
ลอว์เรนเซียม

ลอว์เรนเซียม (อังกฤษ: Lawrencium) คือธาตุที่มีหมายเลขอะตอม 103 และสัญลักษณ์คือ Lr 
ลอว์เรนเซียมเป็นธาตุโลหะสีขาวเงินหรือสีเทาที่สังเคราะห์ในห้องทดลองจากธาตุแคลิฟอร์เนียม
ลอว์เรนเซียม ตั้งชื่อตาม เออร์เนสต์ ลอว์เรนซ์
ประวัติ

ในปี 1958 นักวิทยาศาสตร์ที่ห้องปฏิบัติการแห่งชาติลอว์เรเบิร์กลีย์อ้างว่าการค้นพบธาตุที่ 102 ตอนนี้เรียกว่า โนเบเลียม.ในเวลาเดียวกันพวกเขาก็ยังพยายามที่จะสังเคราะห์ธาตุที่ 103 โดยการยิงที่เป้าหมายคูเรียมเดียวกันกับที่ใช้กับไนโตรเจน 14 ไอออน การติดตามในการทดลองนี้ก็ไม่ได้ดำเนินการ.ตกเป็นเป้าหมายจะถูกทำลาย.สิบแปดแทร็คได้รับการตั้งข้อสังเกต.ด้วยพลังงานการสลายตัวไปรอบ ๆ (9 ± 1) MeV และครึ่งชีวิตรอบ ๆ 1/4 s; ทีมเบิร์กลีย์ตั้งข้อสังเกตว่าในขณะที่สาเหตุอาจจะผลิตไอโซโทปของธาตุ 103 นั้น,ความเป็นไปได้อื่น ๆ ที่ไม่สามารถตัดออกไป ในขณะที่ข้อมูลดังกล่าวตกลงสมเหตุสมผลกับที่ค้นพบในภายหลังสำหรับ 257Lr (อัลฟาพลังงานการสลายตัว 8.87 MeV, ครึ่งชีวิต 0.6 s), หลักฐานที่ได้รับในการทดลองนี้ก็ยังห่างไกลของความแข็งแรงที่จำเป็นในการแสดงให้เห็นถึงการสังเคราะห์สรุปของธาตุที่ 103.ต่อมาในปี 1960 ลอว์เรนส์เบิร์กลีย์ห้องปฏิบัติการความพยายามที่จะสังเคราะห์ธาตุโดยการยิง 252Cf กับ 10B และ 11B ผลการทดลองครั้งนี้ไม่ได้มีข้อสรุป
การทำงานที่สำคัญครั้งแรกในธาตุที่ 103 ได้ดำเนินการที่เบิร์กลีย์โดยทีมงานนิวเคลียร์ฟิสิกส์ของAlbert Ghiorso, Torbjørn Sikkeland, Almon Larsh, Robert M. Latimerของพวกเขาและเพื่อนร่วมงานในวันที่ 14 กุมภาพันธ์ 1961อะตอมแรกของลอว์เรนเซียมถูกผลิตโดยมีรายงานว่าการกระหน่ำยิงยังเป้าหมายสามมิลลิกรัมประกอบด้วยสามไอโซโทปของแคลิฟอร์เนียองค์ประกอบด้วยโบรอน-10 และโบรอน 11 นิวเคลียสจากไอออนหนักเป็น Linear ช่วยดำเนินการ  (HILAC) ทีมเบิร์กลีย์รายงานว่าไอโซโทป 257,103 ถูกตรวจพบในลักษณะนี้และที่มันสลายโดยเปล่งอนุภาคแอลฟา 8.6 MeV มีครึ่งชีวิต (8 ± 2) เอส. [7] การระบุนี้ในภายหลังก่อนที่ถูกแก้ไขให้เป็น 258,103 [8] เป็นงานต่อมาพิสูจน์ให้เห็นว่า 257Lr ไม่ได้มีคุณสมบัติที่ตรวจพบ แต่ 258Lr ได้. [7] นี้ได้รับการพิจารณาช่วงเวลาที่จะเชื่อหลักฐานของการสังเคราะห์ของธาตุที่ 103 ในขณะที่การกำหนดมวลน้อยบางอย่างและพิสูจน์ให้เห็นว่ามีความผิดพลาด มันก็ไม่ได้ส่งผลกระทบต่อข้อโต้แย้งในความเห็นชอบธาตุที่ 103 ที่มีการสังเคราะห์ขึ้น นักวิทยาศาสตร์ที่สถาบันร่วมเพื่อการวิจัยนิวเคลียร์ใน ดุบนา (แล้วในสหภาพโซเวียต) ยกวิพากษ์วิจารณ์หลาย: ทั้งหมด แต่หนึ่งถูกตรวจสอบแล้วอย่างเพียงพอ ยกเว้นเป็นที่ 252Cf เป็นไอโซโทปที่พบมากที่สุดในเป้าหมายและเกิดปฏิกิริยากับ 10B,
ลอเรน เกรย์

ลอเรน เกรย์ บีช (อังกฤษ: Loren Gray Beech; เกิด 19 เมษายน ค.ศ. 2002) เป็นผู้มีชื่อเสียงทางบริการเครือข่ายสังคมและนักร้องชาวอเมริกัน มีชื่อเสียงจากแอปพลิเคชัน	ติ๊กต็อก เธอเป็นบุคคลที่มียอดผู้ติดตามมากที่สุดเป็นอันดับที่ 17 บนติ๊กต็อก และเคยเป็นบุคคลที่มียอดผู้ติดตามมากที่สุดตั้งแต่วันที่ 31 มีนาคม 2019 ถึง 25 มีนาคม 2020 เธอเริ่มต้นอาชีพนักร้องในปี 2018 โดยเซ็นสัญญากับเวอร์จินเรเคิดส์และแคปิตอลเรเคิดส์ จนถึงเดือนกุมภาพันธ์ 2021 ก่อนออกมาเป็นศิลปินอิสระ
เกรย์ได้รับการเสนอชื่อเข้าชิงรางวัลทีนชอยซ์อะวอดส์สองครั้ง และไอฮาร์ตเรดิโอมิวสิกอะวอดส์อีกหนึ่งครั้ง
แหล่งข้อมูลอื่น

ลอเรน เกรย์ ที่เฟซบุ๊ก
ลอเรน เกรย์ ที่อินสตาแกรม
ลอเรน เกรย์ ที่ติ๊กต็อก
ลอเรน เกรย์ ที่เอกซ์ (ทวิตเตอร์)
การกลับใจของเปาโลอัครทูต

เหตุการณ์ที่กล่าวถึงในพันธสัญญาใหม่
การกลับใจของนักบุญเปาโล โดย Luca Giordano (ค.ศ. 1690, พิพิธภัณฑ์วิจิตรศิลป์แห่งน็องซี
การกลับใจของนักบุญเปาโล โดยการาวัจโจ (ค.ศ. 1600)
การกลับใจของเปาโลอัครทูต (อังกฤษ: Conversion of Paul the Apostle หรือ Pauline conversion), การกลับใจที่ดามัสกัส (อังกฤษ: Damascene conversion), พระคริสต์แสดงองค์ที่ดามัสกัส (อังกฤษ: Damascus Christophany) หรือ เหตุการณ์บนถนนสู่ดามัสกัส (อังกฤษ: Road to Damascus event) เป็นเหตุการณ์ในชีวิตของเซาโล/เปาโลอัครทูตที่ปรากฏในภาคพันธสัญญาใหม่ ซึ่งนำให้เปาโลล้มเลิกการข่มเหงคริสต์ศาสนิกชนในยุคแรก แล้วกลายมาเป็นสาวกคนหนึ่งของพระเยซู
เรื่องราวในพันธสัญญาใหม่

ประสบการณ์การกลับใจของเปาโลถูกกล่าวถึงในบทจดหมายของเปาโลและในกิจการของอัครทูต ทั้งสองแหล่งระบุว่าเซาโล/เปาโลเดิมไม่ใช่สาวกของพระเยซูและไม่เคยรู้จักพระเยซูก่อนพระองค์ทรงถูกตรึงที่กางเขน เรื่องเล่าในหนังสือกิจการของอัครทูตทำให้อนุมานได้ว่าการกลับใจของเปาโลเกิดขึ้นใน 4-7 ปีหลังการตรึงพระเยซูที่กางเขน เรื่องราวประสบการณ์การกลับใจของเปาโลถูกระบุว่าเป็นการอัศจรรย์ เรื่องเหนือธรรมชาติ หรือการสำแดง
เรื่องราวในพันธสัญญาใหม่ > ก่อนการกลับใจ

ก่อนการกลับใจ เปาโลเป็นที่รู้จักในชื่อเซาโลและเป็น "ฟาริสีในพวกฟาริสี" ผู้ "ข่มเหง" เหล่าสาวกของพระเยซูอย่างรุนแรง เปาโลเล่าถึงชีวิตก่อนการกลับใจของตนในจดหมายถึงชาวกาลาเทียว่า:
เพราะว่าท่านก็ได้ยินถึงชีวิตในอดีตของข้าพเจ้า เมื่อยังอยู่ในศาสนายิวว่า ข้าพเจ้าได้ข่มเหงคริสตจักรของพระเจ้าอย่างร้ายแรงยิ่งนัก และพยายามทำลายเสีย และข้าพเจ้าได้ก้าวหน้าในด้านศาสนายิวเหนือกว่าเพื่อนร่วมชาติหลายคนที่มีอายุรุ่นราวคราวเดียวกัน ข้าพเจ้ามีความกระตือรือร้นกว่าในเรื่องขนบธรรมเนียมของบรรพบุรุษของข้าพเจ้า
เปาโลยังกล่าวถึงชีวิตก่อนกลับใจของคนในจดหมายถึงชาวฟีลิปปี 3:4–6 และการมีส่วนร่วมเปาโลในเหตุการณ์การขว้างสเทเฟนด้วยก้อนหินถูกกล่าวถึงในกิจการ 7:57–8:3
เรื่องราวในพันธสัญญาใหม่ > บทจดหมายของเปาโล

ในบทจดหมายของเปาโล คำบรรยายเกี่ยวกับประสบการณ์การกลับใจของเปาโลมีเพียงสั้น ๆ จดหมายของนักบุญเปาโลถึงชาวโครินธ์ ฉบับที่ 1 วรรค 9:1 และ 15:3–8 บรรยายถึงเปาโลที่เห็นพระคริสต์ผู้ทรงคืนพระชนม์ว่า:
เพราะว่าข้าพเจ้าได้มอบเรื่องสำคัญที่สุดที่ได้รับมานั้นแก่พวกท่านคือพระคริสต์วายพระชนม์เพราะบาปของเรา ตามที่เขียนไว้ในพระคัมภีร์ และทรงถูกฝังไว้ แล้ววันที่สามพระองค์ทรงถูกทำให้เป็นขึ้นมา ตามที่เขียนไว้ในพระคัมภีร์ พระองค์ทรงปรากฏต่อเคฟาส แล้วต่ออัครทูตสิบสองคน ต่อจากนั้น พระองค์ทรงปรากฏต่อพี่น้องกว่าห้าร้อยคนในเวลาเดียวกัน ที่ส่วนมากยังมีชีวิตอยู่จนถึงทุกวันนี้ แต่บ้างก็ล่วงหลับไปแล้ว ต่อจากนั้นพระองค์ทรงปรากฏต่อยากอบ แล้วต่ออัครทูตทั้งหมด หลังสุดพระองค์ทรงปรากฏต่อข้าพเจ้า ผู้เป็นเหมือนเด็กที่คลอดก่อนกำหนด
จดหมายของนักบุญเปาโลถึงชาวโครินธ์ ฉบับที่ 2 ยังบรรยายประสบการณ์การสำแดงต่อเปาโลด้วย ข้อความเริ่มต้นด้วยการที่เปาโลดูเหมือนกำลังพูดถึงบุคคลอื่น แต่ในไม่ช้าก็ปรากฏชัดเจนว่าเปาโลกำลังพูดถึงตนเอง
ข้าพเจ้าจำเป็นต้องอวด แม้ว่าจะไม่มีประโยชน์ แต่ข้าพเจ้าจะพูดต่อไปถึงนิมิตและการสำแดงที่มาจากองค์พระผู้เป็นเจ้า ข้าพเจ้ารู้จักชายคนหนึ่งที่อยู่ในพระคริสต์ เมื่อสิบสี่ปีที่แล้วเขาถูกรับขึ้นไปยังสวรรค์ชั้นที่สาม (จะไปทั้งร่างกายหรือไปโดยไม่มีร่างกายข้าพเจ้าไม่รู้ พระเจ้าทรงรู้) ข้าพเจ้ารู้ว่าชายคนนี้ (จะไปทั้งร่างกายหรือไม่มีร่างกายข้าพเจ้าไม่รู้ พระเจ้าทรงรู้) ถูกรับขึ้นไปยังเมืองบรมสุขเกษม และได้ยินถ้อยคำที่บอกไม่ได้ซึ่งไม่อนุญาตให้มนุษย์กล่าวถึง สำหรับชายคนนั้นข้าพเจ้าอวดได้ แต่สำหรับตัวข้าพเจ้าเอง ข้าพเจ้าจะไม่อวดเลย นอกจากจะอวดเรื่องความอ่อนแอของข้าพเจ้า เพราะว่าถ้าข้าพเจ้าอยากจะอวดข้าพเจ้าก็ไม่ใช่คนโง่เขลา เพราะว่าข้าพเจ้าจะพูดความจริง แต่ข้าพเจ้างดไว้ เพื่อจะไม่มีใครประเมินข้าพเจ้าสูงกว่าสิ่งที่เขาได้เห็นในตัวข้าพเจ้าหรือฟังจากข้าพเจ้า และเพื่อไม่ให้ข้าพเจ้ายกตัวเกินไป เนื่องจากการสำแดงอันยิ่งใหญ่ ก็ทรงให้มีหนามในเนื้อของข้าพเจ้า ซึ่งเป็นทูตของซาตานที่คอยโบยตีข้าพเจ้าเพื่อข้าพเจ้าจะไม่ยกตัวเกินไป
จดหมายของนักบุญเปาโลถึงชาวกาลาเทีย บทที่ 1 ก็บรรยายถึงการกลับใจของเปาโลในฐานะการสำแดงของพระเจ้าโดยการที่พระเยซูทรงปรากฏต่อหน้าเปาโล
พี่น้องทั้งหลาย ข้าพเจ้าอยากให้ท่านทราบว่า ข่าวประเสริฐที่ประกาศโดยข้าพเจ้านั้นไม่ใช่ของมนุษย์ เพราะว่าข้าพเจ้าไม่ได้รับข่าวประเสริฐนั้นจากมนุษย์ ไม่มีใครสอนข้าพเจ้า แต่พระเยซูคริสต์ทรงสำแดงแก่ข้าพเจ้า

เพราะว่าท่านก็ได้ยินถึงชีวิตในอดีตของข้าพเจ้า เมื่อยังอยู่ในศาสนายิวว่า ข้าพเจ้าได้ข่มเหงคริสตจักรของพระเจ้าอย่างร้ายแรงยิ่งนัก และพยายามทำลายเสีย [...] แต่เมื่อพระเจ้า ผู้ทรงแยกข้าพเจ้าไว้ตั้งแต่อยู่ในครรภ์มารดาและได้ทรงเรียกใช้ข้าพเจ้าโดยพระคุณของพระองค์นั้น พอพระทัย ที่จะทรงสำแดงพระบุตรของพระองค์แก่ข้าพเจ้า เพื่อให้ข้าพเจ้าประกาศพระบุตรแก่คนต่างชาตินั้น ข้าพเจ้าก็ไม่ได้ปรึกษากับมนุษย์คนใดเลย
เรื่องราวในพันธสัญญาใหม่ > กิจการของอัครทูต

กิจการของอัครทูตเล่าถึงประสบการณ์การกลับใจของเปาโลโดยมีการเล่าถึง 3 ครั้งในหนังสือและมีรายละเอียดมากกว่าที่บันทึกในจดหมายของเปาโล หนังสือกิจการของอัครทูตบรรยายว่าเปาโลกำลังเดินทางจากเยรูซาเล็มไปยังเมืองดามัสกัสในแคว้นซีเรียโดยได้รับคำสั่งจากมหาปุโรหิตให้ตามหาและจับกุมเหล่าสาวกของพระเยซู แล้วจะส่งตัวกลับเยรูซาเล็มในฐานะนักโทษเพื่อสอบปากคำและอาจจะตัดสินโทษประหารชีวิต การเดินทางถูกขัดจังหวะเมื่อเปาโลเห็นแสงสว่างจนตาพร่า และได้รับการสื่อสารโดยตรงจากพระสุรเสียงของพระเยซู
กิจการ 9 เล่าเรื่องราวนี้ด้วยมุมมองบุคคลที่สาม:
ขณะที่เซาโลเดินทางไปใกล้จะถึงเมืองดามัสกัส ทันใดนั้นมีแสงสว่างส่องมาจากฟ้าล้อมรอบตัวท่าน ท่านก็ล้มลงที่พื้นและได้ยินพระสุรเสียงตรัสว่า "เซาโล เซาโลเอ๋ย เจ้าข่มเหงเราทำไม?"
เซาโลจึงทูลถามว่า "องค์พระผู้เป็นเจ้า พระองค์เป็นใคร?"
พระองค์ตรัสว่า "เราคือเยซูผู้ที่เจ้าข่มเหง จงลุกขึ้นเถิดและเข้าไปในเมือง จะมีคนบอกให้เจ้าทราบว่าเจ้าต้องทำอะไร"
พวกที่เดินทางไปด้วยกันก็ยืนจังงังพูดไม่ออก พวกเขาได้ยินพระสุรเสียงแต่ไม่เห็นใคร เซาโลจึงลุกขึ้นจากพื้น เมื่อลืมตาแล้วก็มองอะไรไม่เห็น พวกเขาจึงจูงมือท่านเข้าไปในเมืองดามัสกัส ตาของท่านก็มืดมัวไปถึงสามวัน และท่านไม่ได้กินหรือดื่มอะไรเลย
เรื่องราวดำเนินต่อไปด้วยการบรรยายเรื่องที่อานาเนียชาวเมืองดามัสกัสได้รับการสำแดงจากพระเจ้าที่ตรัสสั่งให้อานาเนียไปเยี่ยมเซาโลที่บ้านของยูดาสบนถนนสายที่เรียกว่า "ถนนตรง" และให้วางมือบนตัวเซาโลเพื่อรักษาให้กลับมามองเห็น (เชื่อกันว่าบ้านของยูดาสตั้งอยู่ใกล้กับปลายด้านตะวันตกของถนนตรง) ในตอนแรกอานาเนียรู้สึกลังเลใจเพราะได้ยินเรื่องการข่มเหงของเซาโล แต่อานาเนียก็เชื่อฟังพระบัญชาของพระเจ้า:
แล้วอานาเนียก็ไป และเข้าไปในบ้านนั้น วางมือบนตัวเซาโลกล่าวว่า "พี่เซาโล พระเยซูองค์พระผู้เป็นเจ้าผู้ที่ปรากฏแก่ท่านระหว่างทางที่ท่านมาที่นี่ ทรงใช้ข้าพเจ้ามาเพื่อให้ท่านมองเห็นอีก และเพื่อให้ท่านเต็มเปี่ยมด้วยพระวิญญาณบริสุทธิ์” ทันใดนั้นมีอะไรเหมือนเกล็ดหลุดจากตาของเซาโล แล้วท่านก็เห็นได้อีก ท่านจึงลุกขึ้นรับบัพติศมา พอรับประทานอาหารแล้วก็มีกำลังขึ้น
การเล่าถึงครั้งที่ 2 ในกิจการของอัครทูตเกี่ยวกับการกลับใจของเปาโลปรากฏในฐานะคำกล่าวของเปาโลที่พูดขณะถูกจับกุมในเยรูซาเล็ม เปาโลกล่าวกับฝูงชนและเล่าเรื่องการกลับใจของตน โดยมีคำบรรยายที่เหมือนกับในกิจการ 9 แต่มีความแตกต่างเล็กน้อย ตัวอย่างเช่นในกิจการ 9:7 ระบุว่าผู้ที่ร่วมเดินทางกับเปาโลไม่เห็นว่าเปาโลกำลังพูดกับใคร ในขณะที่กิจการ 22:9 ระบุว่าคนทั้งหลายที่อยู่กับเปาโลเห็นแสงสว่างร่วมกัน คำพูดนี้ได้รับการปรับแต่งอย่างชัดเจนให้เหมาะกับผู้ฟังที่เป็นชาวยิว โดยจุดเน้นอยู่ที่กิจการ 22:12 เกี่ยวกับชื่อเสียงที่ดีของอานาเนียในหมู่ชาวยิงในดามัสกัส มากกว่าจะเป็นความเป็นคริสเตียนของอานาเนีย
การเล่าถึงครั้งที่ 3 ในกิจการของอัครทูตเกี่ยวกับการกลับใจของเปาโลปรากฏเมื่อเปาโลทูลกษัตริย์อากริปปา โดยแก้คดีป้องกันตนเองจากข้อหาที่เปาโลถูกกล่าวหาว่าต่อต้านธรรมบัญญัติ การกล่าวถึงการกลับใจในครั้งนี้มีขนาดสั้นกว่าการกล่าวถึงครั้งอื่น ๆ คำพูดนี้เป็นอีกครั้งที่ได้รับการปรับแต่งให้เข้ากับผู้ฟัง โดยเน้นย้ำถึงสิ่งที่ผู้ปกครองชาวโรมันจะเข้าใจได้ คือเรื่องการเชื่อฟังนิมิตจากสวรรค์ และให้ความมั่นพระทัยกับอากริปปาว่าคริสเตียนไม่ใช่สมาคมลับ
บรรณานุกรม

Cuneo, Pia F. (2020). "Ch. 3 High Noon on the Road to Damascus: A Reformation Showdown and the Role of Horses in Lucas Cranach the Younger's Conversion of Paul (1549)".  ใน Marjorie Elizabeth Plummer; Victoria Christman (บ.ก.). Cultural Shifts and Ritual Transformations in Reformation Europe. Brill. pp. 68–89. doi:10.1163/9789004436022_005. ISBN 9789004436022. S2CID 225353963.
Leone, Massimo (2003). Religious Conversion and Identity: The Semiotic Analysis of Texts. Taylor & Francis. ISBN 9781134402465.
แหล่งข้อมูลอื่น

นิยามแบบพจนานุกรมของ en:road to Damascus ที่วิกิพจนานุกรม
นิยามแบบพจนานุกรมของ en:Pauline conversion ที่วิกิพจนานุกรม
Biblical Art on the WWW: On the Way to Damascus เก็บถาวร 2014-08-12 ที่ เวย์แบ็กแมชชีน
Thinking Faith – The Conversion of Paul
| ด ค กกิจการของอัครทูต |
| --- | --- |
บทในคัมภีร์ไบเบิล  (พันธสัญญาใหม่):  กิจการ 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28 
เหตุการณ์:  พระเยซูเสด็จขึ้นสู่สวรรค์  เพนเทคอสต์  การกลับใจของเปาโล  นิมิตของเปโตร  การปลดปล่อยเปโตร  การประชุมในกรุงเยรูซาเล็ม  การเทศนาที่อาเรโอปากัส  การเผาตำราที่เอเฟซัส 
บุคคล:  กัลลิโอ  กามาลิเอล  ขันทีชาวเอธิโอป  คลาวดิอัสลีเซียส  โครเนลิอัส  เจ็ดสังฆานุกร  ซีโมนเปโตร  ซีโมนผู้วิเศษ  ดรูสิลลา  ดามาริส  ดิโอนิสิอัส  เดเมตริอัส  โดรคัส  โตรฟีมัส  ทิตัส  ทิโมธี  ทีคิกัส  เทอร์ทูลลัส  เธโอฟีลัส  ธุดาส  นิคาโนร์  นิโคเลาส์  บลัสทัส  บารนาบัส  เบอร์นิส  ปริสสิลลา  ปอรสิอัสเฟสทัส  ปารเมนัส  ปูบลิอัส  เปาโล  โปรโครัส  พระเยซู  ฟีลิป  เฟลิกส์  มนาสัน  มัทธีอัส  มานาเอน  มารีย์มารดาของยอห์นมาระโก  ยอห์นมาระโก ลูกพี่ลูกน้องของบารนาบัส  ยากอบผู้ชอบธรรม  ยาโสน  ยุทิกัส  ยูดาสชาวกาลิลี  ยูดาสบารซับบาส  โยเซฟบารซับบาส  โรดา  ลิเดีย  ลูกา  ลูสิอัส  สเทเฟน  สัปฟีรา  สิเมโอนนิเกอร์  สิลาส  เส-วา  เสอร์จีอัส เปาลุส  โสปาเทอร์  โสสเธเนส  อปอลโล  อากาบัส  อาควิลลา  อานาเนียชาวดามัสกัส  อานาเนียชาวยูเดีย  อานาเนียมหาปุโรหิต  อาริสทารคัส  เอลีมาส  ไอเนอัส  เฮโรดอากริปปา  เฮโรดอากริปปาที่ 2 
วลี:  คริสเตียน  ธรรมศาลาของทาสอิสระ 
เกี่ยวข้อง:  ยุคอัครทูต  กิจการของอัครทูต (ประเภท)  ลูกา–กิจการ ผู้เขียน  ลูกาผู้นิพนธ์พระวรสาร  ความน่าเชื่อถือทางประวัติศาสตร์  พระวิญญาณบริสุทธิ์ในกิจการของอัครทูต  Textual variants  หลักการของกามาลิเอล 
สำเนาต้นฉบับ:  พาไพรัส 8  29  33  38  45  48  50  53  56  57  74  91  112  127  ฉบับลอด  Codex Mutinensis  อันเชียล 095  096  097  0120  0140  0165  0175  0189  0236  0244  0294  0304  Gršković's fragment  Mihanović's fragment 
ในวัฒนธรรมประชานิยม:  A.D. (1985 miniseries)  The Visual Bible: Acts (1994 film) 
| ด ค กสิบสองอัครทูตของพระเยซู |
| --- | --- |
อัครทูต:  ซีโมนเปโตร  ซีโมนพรรคชาตินิยม  โธมัส  บารโธโลมิว นาธานาเอล  ฟีลิป  มัทธิว  ยอห์น สาวกที่พระเยซูทรงรัก  ผู้นิพนธ์พระวรสาร  ปัทมอส  ยากอบบุตรอัลเฟอัส น้อย  ยากอบบุตรเศเบดี  ยูดาสธัดเดอัส  ยูดาสอิสคาริโอท  อันดรูว์ 
อัครทูตในภายหลัง:  บารนาบัส  เปาโล การกลับใจ  มัทธีอัส  ยากอบผู้ชอบธรรม  สาวกเจ็ดสิบคน 
เกี่ยวข้อง:  การแต่งตั้งให้อัครสาวกสิบสองคน การทรงเรียกสาวก  การทรงเรียกมัทธิว  คำสอนเรื่องพันธกิจ  การข่มเหงที่จะมาถึง  เครือญาติศักดิ์สิทธิ์  อาหารค่ำมื้อสุดท้าย คำสอนอำลา  พระมหาบัญชา ยุคอัครทูต  สำนักอัครทูต  กิจการของอัครทูต เพนเทคอสต์  พระวิญญาณบริสุทธิ์  การแพร่ไป  จดหมายของเปาโล  เรลิกและสถานที่ฝังศพ  การสืบตำแหน่งอัครทูต  หลักข้อเชื่อของอัครทูต 
ภาพปูนเปียกใน Cappella Paolina ในวาติกัน โดยมีเกลันเจโล (ค.ศ. 1542-1545)
ภาพในช่องฐานฉากแท่นบูชาในคริสต์ศตวรรษที่ 14 โดย Luca di Tommè
อานาเนียรักษานักบุญเปาโลให้กลับมามองเห็น (ป. ค.ศ. 1631) โดยปีเอโตร ดา กอร์โตนา
เปาโลแก้คดีเฉพาะพระพักตร์อากริปปา (กิจการ 26) โดย Nikolai Bodarevsky (ค.ศ. 1875)
ลอเรน ฮอลลี

| ลอเรน ฮอลลี |
| --- | --- |
ฮอลลี ในปี 2007
เกิด: ลอเรน มิชาเอล ฮอลลี  (1963-10-28) 28 ตุลาคม ค.ศ. 1963 (61 ปี) บริสตอล, รัฐเพนซิลวาเนีย, สหรัฐอเมริกา​
ศิษย์เก่า: วิทยาลัยซาราห์ ลอว์เรนซ์ รัฐนิวยอร์ก​
อาชีพ: นักแสดง
ปีปฏิบัติงาน: 1983–ปัจจุบัน
คู่สมรส: แดนนี ควิน (สมรส 1991; หย่า 1993) จิม แคร์รีย์ (สมรส 1996; หย่า 1997) ฟรานซิส เกรโค (สมรส 2001; หย่า 2014)
บุตร: 3
เว็บไซต์: laurenholly.com
ลอเรน มิชาเอล ฮอลลี (อังกฤษ: Lauren Michael Holly, เกิด 28 ตุลาคม ค.ศ.1963) เป็นนักแสดง​ชาวอเมริกัน​-แคนาดา มีผลงานการแสดงภาพยนตร์​และละครโทรทัศน์หลายเรื่อง โดยเธอมีผลงานการแสดงที่ประสบความสำเร็จในภาพยนตร์ชีวประวัติ​ของ บรู๊ซ ลี​ เรื่อง Dragon: The Bruce Lee Story -​ บรู๊ซ ลี มังกรแห่งเอเซีย (1993)​ และได้รับรางวัล เอ็มทีวีมูวีแอนด์ทีวีอะวอดส์ ร่วมกับ จิม แคร์รีย์​ จากการแสดงนำคู่กันในเรื่อง Dumb and Dumber -​ใครว่าเราแกล้งโง่ หือ? (1994)​, แสดงนำร่วมกับ เคลซีย์ แกรมเมอร์ และ ร็อบ ชไนเดอร์​ ในเรื่อง Down Periscope -​ นาวีดำเลอะ (1996)​ รวมถึงการรับบทนักแสดงสมทบในภาพยนตร์เรื่อง Any Given Sunday -​ ขบวนแกร่งประจัญบาน (1999)​, What Women Want -​ ผมรู้นะ คุณคิดอะไร (2000)​ และ ​The Blackcoat's Daughter -​ เดือนสองต้องตาย​ (2015) นอกจากนี้เธอยังมีผลงานในละครชุดเรื่อง​ เอ็นซีไอเอส: หน่วยสืบสวนแห่งนาวิกโยธิน ฤดูกาลที่ 3–5 , โมทีฟ: ล้วงเกมฆาตกร​ (2013–2016)​
นอกจากผลงานการแสดงภาพยนตร์และละครโทรทัศน์แล้วเธอยังเคยแสดงในมิวสิกวิดีโอ​เพลง ​Goodbye Earl ของวง ดิกซีชิกส์​ ในปี 2000 และมีผลงานการพากย์เสียงภาษาอังกฤษให้กับ​ตัวละครในภาพยนตร์การ์ตูน​ของสตูดิโอจิบลิ​เรื่อง ​Spirited Away -​ มิติวิญญาณมหัศจรรย์​​ (2001)​ โดยในช่วงปี 2019 จนถึงปัจจุบัน เธอมีผลงานละครชุดทางโทรทัศน์เน็ตฟลิกซ์​เรื่อง เดสซิกเนเทต เซอร์ไวเวอร์ และ ​Tiny Pretty Things -​ สวยซ่อนร้าย ใสซ่อนปม
ชีวิตส่วนตัว

ลอเรน ฮอลลี ผ่านการแต่งงานมา 3 ครั้ง โดยเธอเคยเป็นลูกสะใภ้ของ แอนโทนี ควินน์ นักแสดงเจ้าของรางวัลออสการ์​ 2 สมัย จากการแต่งงานครั้งแรกกับ แดนนี ควินน์ นักแสดง​ชาวอิตาลี​ ซึ่งเป็นบุตรชายของ​เขา ในปี ค.ศ. 1991 ก่อนที่จะทั้งคู่จะหย่าขาดจากกันในปี ค.ศ. 1993 ต่อมาเธอได้พบกับ จิม แคร์รีย์​ ระหว่างการออดิชัน​เพื่อรับบทในภาพยนตร์เรื่อง ​เอซ เวนทูร่า นักสืบซุปเปอร์เก๊ก​ ซึ่งถึงแม้ว่าเธอจะไม่ได้รับบทในภาพยนตร์เรื่องนี้ แต่ทั้งคู่ก็ได้แสดงนำร่วมกันในภาพยนตร์ที่ประสบความสำเร็จทางรายได้อย่างสูงใน ​Dumb &​ Dumber -​ ใครว่าเราแกล้งโง่ หือ? โดยทั้งคู่ได้รับรางวัล เอ็มทีวีมูวีแอนด์ทีวีอะวอดส์​ ​ร่วมกันจากการแสดงนำในภาพยนตร์เรื่องดังกล่าว ก่อนจะแต่งงานกันในปี 1996 และหย่าขาดจากกันในปีต่อมา
ในปี 2001 เธอแต่งงานครั้งที่ 3 กับ ฟรานซิส เกรโค วาณิชธนากรชาวแคนาดา​ ทั้งคู่รับบุตรบุญธรรม 3 คน คือ เฮนรี, จอร์จ และ อเล็กซานเดอร์-ฮอลลี เกรโค ในช่วงที่แต่งงานกับฟรานซิส เธอได้รับสัญชาติแคนาดา โดยหลังจากแต่งงานกันมาได้ 13 ปี ทั้งคู่ก็ได้ตัดสินใจหย่ากันในปี 2014
ปัจจุบัน ลอเรน ฮอลลี ใช้ชีวิตอยู่กับบุตรบุญธรรมทั้ง 3 ของเธอ ที่เมืองโอ๊กวิลล์ รัฐออนแทริโอ​ ประเทศแคนาดา
ไมน์คราฟต์ มูฟวี่

| ไมน์คราฟต์ มูฟวี่ |
| --- | --- |
กำกับ: จาเร็ด เฮสส์
บทภาพยนตร์:   คริส โบว์แมน  ฮับเบล พาล์มเมอร์ 
สร้างจาก: ไมน์คราฟต์ โดย มาร์กุส แพช็อน
อำนวยการสร้าง:   รอย ลี  จอน เบิร์ก  แมรี่ พาร์เทนต์  เคล บอยเตอร์  เจสัน โมโมอา  จิล เมสสิค  ลิเดีย วินเทอร์ส  วู บุย  เทิร์ฟ ฟรานส์ โอลาฟส์สัน 
นักแสดงนำ:   เจสัน โมโมอา  แจ็ก แบล็ก  เอ็มม่า ไมเออร์ส  ดาเนียล บรู๊คส์  เซบาสเตียน ยูจีน แฮนเซน  เจนนิเฟอร์ คูลิดจ์ 
กำกับภาพ: เอนริเก เชเดียค
ตัดต่อ: เจมส์ โธมัส
ดนตรีประกอบ: มาร์ก โมเธอร์สบาห์
บริษัทผู้สร้าง:   เลเจนดารี่ พิคเจอร์ส  โมแจงสตูดิโอส์  เวอร์ติโก้ เอ็นเตอร์เทนเมนท์  โดเมน เอนเตอร์เทนเม้นท์  ออนเดอะโรม  
ผู้จัดจำหน่าย: วอร์เนอร์บราเธอส์พิคเจอส์
วันฉาย:   3 เมษายน ค.ศ. 2025 (2025-04-03)  (ไทย)   4 เมษายน ค.ศ. 2025 (2025-04-04)  (สหรัฐ)
ประเทศ: สหรัฐอเมริกา สวีเดน สหราชอาณาจักร
ภาษา: อังกฤษ
ไมน์คราฟต์ มูฟวี่ (อังกฤษ: A Minecraft Movie) เป็นภาพยนตร์อเมริกันแนวสุขนาฏกรรม ผจญภัย ที่กำลังจะมาถึง กำกับโดย จาเร็ด เฮสส์ โดยอิงจากเกมในปี ค.ศ. 2011 วิดีโอเกม ไมน์คราฟต์ ที่พัฒนาโดย โมแจงสตูดิโอส์ นำแสดงโดย
เจสัน โมโมอา แจ็ก แบล็ก เอ็มม่า ไมเออร์ส ดาเนียล บรู๊คส์ เซบาสเตียน ยูจีน แฮนเซน และ เจนนิเฟอร์ คูลิดจ์ ผลิตโดย เลเจนดารี่ พิคเจอร์ส โมแจงสตูดิโอส์ และ เวอร์ติโก้ เอ็นเตอร์เทนเมนท์ และจะจัดจำหน่ายโดย วอร์เนอร์บราเธอส์
แผนการสำหรับการสร้างภาพยนตร์ดัดแปลงจาก ไมน์คราฟต์ ได้รับการประกาศในเดือนกุมภาพันธ์ ค.ศ. 2014 เมื่อผู้สร้าง ไมน์คราฟต์ มาร์คัส เพอร์สสัน เปิดเผยว่า โมแจง กำลังเจรจากับ วอร์เนอร์บราเธอส์ เพื่อพัฒนาโครงการนี้ โดยมี รอย ลี และ จิล เมสซิก เป็นโปรดิวเซอร์ ในระหว่างการพัฒนา ผู้กำกับ ชอว์น เลวี, รอบ แม็คเอลเฮนนีย์, และ ปีเตอร์ โซเล็ตต์ ได้รับการว่าจ้างให้กำกับภาพยนตร์ ขณะที่นักเขียน เคียร์แรน มัลโรนีย์ และ มิเชล มัลโรนีย์, เจสัน ฟุกซ์, แอรอน และ อดัม นี, และ อลิสัน ชโรเดอร์ ได้เข้ามาเกี่ยวข้อง ในเดือนเมษายน ค.ศ. 2022 เลเจนดารี เอ็นเตอร์เทนเมนต์ เข้ามาเกี่ยวข้อง สตีเฟน เฮส ได้รับการว่าจ้างเป็นผู้กำกับใหม่ และ เจสัน โมโมอา อยู่ในระหว่างการเจรจาเพื่อแสดงนำ การคัดเลือกนักแสดงเพิ่มเติมดำเนินการตั้งแต่เดือนพฤษภาคม ค.ศ. 2023 ถึงมกราคม ค.ศ. 2024 การถ่ายทำหลักเริ่มในเดือนนั้นที่นิวซีแลนด์และเสร็จสิ้นในกลางเดือนเมษายน ค.ศ. 2024 ตัวอย่างอย่างเป็นทางการพร้อมกับชื่อเรื่องได้รับการเผยแพร่เมื่อวันที่ 4 กันยายน ค.ศ. 2024
ไมน์คราฟต์ มูฟวี่ มีกำหนดจะเข้าฉายทั่วสหรัฐอเมริกาในวันที่ 4 เมษายน ค.ศ. 2025
เนื่องเรื่องย่อ

แกเร็ตต์ "คนเก็บขยะ" การ์ริสัน (รับบทโดย เจสัน โมโมอา), เฮนรี่ (รับบทโดย เซบาสเตียน แฮนเซน), นาตาลี (รับบทโดย เอ็มม่า ไมเออร์ส) และ ดอน (รับบทโดย แดเนียล บรู๊คส์) คือกลุ่มเพื่อนที่กำลังเผชิญกับปัญหาชีวิตประจำวันทั่วไป จนกระทั่งพวกเขาถูกดูดเข้าไปในโลกอันน่าอัศจรรย์ผ่านประตูมิติลึกลับ สู่โอเวอร์เวิลด์: โลกที่เต็มไปด้วยก้อนบล็อกสุดแสนมหัศจรรย์และสร้างสรรค์ได้ไม่รู้จบ ซึ่งเป็นโลกที่เกิดจากจินตนาการอันไร้ขีดจำกัด
เพื่อกลับบ้าน พวกเขาจะต้องเรียนรู้ที่จะควบคุมโลกนี้ (และปกป้องมันจากสิ่งชั่วร้ายอย่างพิกลินและซอมบี้) ในขณะที่ออกเดินทางผจญภัยกับผู้เชี่ยวชาญด้านการสร้างที่ไม่คาดคิดอย่าง สตีฟ (รับบทโดย แจ็ก แบล็ก)
ร่วมกัน การผจญภัยของพวกเขาจะท้าทายทั้ง 5 คนให้กล้าหาญและเชื่อมต่อกับคุณสมบัติที่ทำให้พวกเขาแต่ละคนมีความคิดสร้างสรรค์อย่างไม่เหมือนใคร ซึ่งเป็นทักษะที่พวกเขาจำเป็นต้องมีเพื่อประสบความสำเร็จในโลกแห่งความจริง
นักแสดง

แจ็ก แบล็ก รับบทเป็น สตีฟ โดยก่อนหน้านี้ แบล็ก เคยร่วมงานกับ เฮสส์ ในภาพยนตร์เรื่อง Nacho Libre มนุษย์คนแรกที่ค้นพบโลกปกติ และสนใจการขุดเหมืองตั้งแต่เด็ก
เจสัน โมโมอา รับบทเป็น การ์เร็ตต์ “คนเก็บขยะ” การ์ริสัน "แชมป์โลกวิดีโอเกม" ปี 1989 ที่ดูเหมือนจะยังไม่เลิกยึดติดกับชื่อเสียงที่เคยมี
เอ็มม่า ไมเออร์ส รับบทเป็น นาตาลี พี่สาวของ เฮนรี่ และเป็นคนที่กำลังดิ้นรนเพื่อใช้ชีวิตอย่างอิสระ
ดาเนียล บรู๊คส์ รับบทเป็น ดอว์น
เซบาสเตียน ยูจีน แฮนเซน รับบทเป็น เฮนรี่
นอกจากนี้ยังมี แมตต์ เบอร์รี่, เจนนิเฟอร์ คูลิดจ์ (ซึ่งเคยร่วมงานกับ เฮสส์ ในเรื่อง Gentlemen Broncos), Kate McKinnon และ Jemaine Clement (ซึ่งเคยร่วมงานกับ เฮสส์ ในเรื่อง Gentlemen Broncos และ ดอน เวอร์ดีน) ที่ได้รับการคัดเลือกในบทบาทที่ยังไม่ได้เปิดเผย นักแสดงยูทูบเบอร์ชื่อดัง วาลคิรี จะปรากฏตัวในภาพยนตร์ในบทบาทรับเชิญด้วย
การผลิต > การพัฒนา

ในปี ค.ศ. 2012 โมแจงสตูดิโอส์ ได้รับข้อเสนอจากโปรดิวเซอร์ฮอลลีวูดที่ต้องการสร้างซีรีส์โทรทัศน์ที่เกี่ยวข้องกับ ไมน์คราฟต์ อย่างไรก็ตาม โมแจง กล่าวว่าพวกเขาจะทำงานในโครงการเหล่านั้นก็ต่อเมื่อมีไอเดียที่เหมาะสมเท่านั้น สองปีต่อมา ในเดือนกุมภาพันธ์ ค.ศ. 2014 มีความพยายามที่จะ ระดมทุนจากมวลชน ภาพยนตร์แฟนผ่าน คิกสตาร์เตอร์ แต่ก็ถูกระงับลงหลังจาก มาร์คัส 'น็อตช์' เพอร์สัน ปฏิเสธไม่ให้ผู้สร้างภาพยนตร์ใช้ลิขสิทธิ์ โดยให้เหตุผลว่า คิกสตาร์เตอร์ ถูกตั้งขึ้นก่อนที่จะมีการทำข้อตกลงกับ โมแจง ในเดือนเดียวกันนั้น Persson เปิดเผยว่า โมแจง กำลังเจรจากับ วอร์เนอร์บราเธอส์ เพื่อพัฒนาภาพยนตร์ ไมน์คราฟต์ อย่างเป็นทางการ ซึ่งจะผลิตโดย รอย ลี และ จิล เมสสิค ในเดือนตุลาคม ค.ศ. 2014 วู บุย หัวหน้าเจ้าหน้าที่ฝ่ายปฏิบัติการของ โมแจง กล่าวว่าภาพยนตร์เรื่องนี้ "อยู่ในช่วงเริ่มต้นของการพัฒนา" โดยกล่าวว่ามันเป็นการผลิตที่มีงบประมาณสูง และยังกล่าวอีกว่าอาจจะไม่ได้ฉายจนกว่าจะถึงปี ค.ศ. 2018 ในเดือนเดียวกันนั้น วอร์เนอร์บราเธอส์ ได้จ้าง ชอว์น เลวี มากำกับภาพยนตร์เรื่องนี้ ในเดือนธันวาคม ได้มีการยืนยันว่า เลวี และนักเขียนบท คีแรน และ มิเชล มัลโรนีย์ ซึ่งกำลังพัฒนาภาพยนตร์ด้วยกันได้ออกจากโครงการนี้ไปแล้ว
ในเดือนกรกฎาคม ค.ศ 2015 ได้มีการประกาศว่า วอร์เนอร์บราเธอร์ ได้จ้าง ร็อบ แม็คเอลเฮนนี่ มากำกับภาพยนตร์เรื่องนี้ โดย แม็คเอลเฮนนี่ กล่าวว่าเขาได้รับแรงบันดาลใจจากธรรมชาติของเกมที่มีโลกเปิดกว้าง ซึ่งเป็นแนวคิดที่ วอร์เนอร์บราเดอร์ ตกลงด้วย และพวกเขาได้จัดเตรียมงบประมาณเบื้องต้นให้เขาเป็นจำนวน 150 ล้านดอลลาร์สหรัฐในปี ค.ศ. 2016 การผลิตในช่วงต้นของภาพยนตร์ได้เริ่มต้นขึ้น รวมถึงในเดือนมิถุนายนที่ได้กำหนดวันที่ฉายเป็นวันที่ 24 พฤษภาคม ค.ศ. 2019 ในเดือนตุลาคม ได้กำหนดให้ เจสัน ฟุคส์ เขียนบทภาพยนตร์ และในเดือนพฤศจิกายน ได้เซ็นสัญญากับ สตีฟ คาเรล ให้พากย์เสียงตัวละครที่ไม่เปิดเผย ภาพยนตร์ ไมน์ คราฟต์ ของ แม็คเอลเฮนนี่ "ค่อย ๆ ตายลง" และเนื่องจากความขัดแย้งเรื่องตารางงาน เขาจึงออกจากภาพยนตร์ในเดือนสิงหาคม ค.ศ. 2018 แอรอน และ อดัม นี ถูกเลือกให้เขียนบทใหม่ และภาพยนตร์ก็ล่าช้าเนื่องจากเหตุนี้ และยังไม่มีการประกาศผู้กำกับคนใหม่ในขณะนั้น
ในเดือนมกราคม ค.ศ. 2019 ปีเตอร์ โซลเล็ตต์ ได้รับการประกาศให้เป็นผู้เขียนและกำกับภาพยนตร์ โดยมีเรื่องราวที่แตกต่างไปจากเวอร์ชันของ แม็คเอลเฮนนี่ โดยสิ้นเชิง เมสสิค ซึ่งเสียชีวิตในปี ค.ศ. 2018 จะได้รับเครดิตเป็นผู้ผลิตภายหลังจากการเสียชีวิต ในเดือนเมษายน ค.ศ. 2019 วอร์เนอร์บราเดอร์ ได้กำหนดให้ภาพยนตร์เรื่องใหม่เข้าฉายในโรงภาพยนตร์ในวันที่ 4 มีนาคม ค.ศ. 2022 ในเดือนมิถุนายน ค.ศ. 2019 อลิสัน ชโรเดอร์ ได้รับการว่าจ้างให้เขียนบทภาพยนตร์และร่วมเขียนเรื่องราวกับ โซลเล็ตต์ ในเดือนตุลาคม ค.ศ. 2020 การระบาดของ โควิด-19 ได้ทำให้ วอร์เนอร์บราเดอร์ ปรับเปลี่ยนตารางการเปิดตัว รวมถึงการยกเลิกการกำหนดวันฉายภาพยนตร์เรื่อง ไมน์คราฟต์ จากกำหนดเดิมจากกำหนดเดิมโซลเล็ตต์ กำกับเรื่อง Metal Lords แทน ซึ่งเข้าฉายเฉพาะบน เน็ตฟลิกซ์ ในเดือนเมษายน ค.ศ. 2022 ในเดือนเดียวกันนั้น ได้มีการประกาศว่าการผลิตภาพยนตร์ ไมน์คราฟต์ จะเดินหน้าต่อไปโดยไม่มี โซลเล็ตต์ และ ชโรเดอร์ ซึ่งตอนนี้ จาเร็ด เฮสส์ เป็นผู้กำกับLegendary Entertainment เป็นผู้ร่วมผลิต (ผ่านผู้บริหาร Mary Parent) และ เจสัน โมโมอา กำลังเจรจาเพื่อร่วมแสดงในภาพยนตร์ ซึ่งได้รับการยืนยันแล้วว่าจะเป็นภาพยนตร์ ไลฟ์แอ็กชัน นอกจากนี้ ยังมีรายงานว่า คริส โบว์แมน และ ฮับเบล พาล์มเมอร์ จะร่วมเขียนบทภาพยนตร์ ในช่วงต้นเดือนเมษายน ค.ศ. 2023มีรายงานว่าภาพยนตร์เรื่องนี้มีกำหนดฉายวันที่ 4 เมษายน ค.ศ. 2025
การผลิต > การคัดเลือกนักแสดง

ในเดือนพฤษภาคม ค.ศ. 2023 แมตต์ เบอร์รี่ ได้เริ่มเจรจาเพื่อเข้าร่วมทีมนักแสดง ต่อมาในเดือนพฤศจิกายน ดาเนียล บรู๊คส์ และ เซบาสเตียน ยูจีน แฮนเซน ได้เข้าร่วมทีมนักแสดงได้เข้าร่วมทีมนักแสดง ในเดือนธันวาคม เอ็มม่า ไมเออร์ส ก็ได้เข้าร่วมทีมด้วยเช่นกัน ในเดือนมกราคม ค.ศ. 2024 แจ็ก แบล็ก ได้เข้าร่วมทีมนักแสดงโดยปล่อยทีเซอร์เกี่ยวกับการคัดเลือกนักแสดงของเขาในภาพยนตร์เรื่องนี้ผ่านทางบัญชีอินสตาแกรม อย่างเป็นทางการอย่างเป็นทางการ เจนนิเฟอร์ คูลิดจ์, เคท แม็กคินนอน, และ เจเมน คลีเมนต์ ก็ได้รับเลือกให้แสดงในบทที่ยังไม่เปิดเผย